AIŠKINAMASIS RAŠTAS

Dėl Molėtų rajono savivaldybės tarybos 2019 m. rugsėjo 26 d. sprendimo Nr. B1-210 „Dėl būsto, esančio Molėtų r. sav., Molėtų m., P. Cvirkos g. 4-1, pardavimo“ pripažinimo netekusiu galios

**1. Parengto tarybos sprendimo projekto tikslai ir uždaviniai**

Nuomininkės Vaidos Bondarenko 4 asmenų šeima nuo 2004 m. gruodžio 24 d. nuomojo 49,53 kv. m ploto Savivaldybės socialinį būstą, esantį Molėtų r. sav., Molėtų m., P. Cvirkos g. 4-1 (toliau – būstas). Šeimos pajamoms viršijus socialinio būsto nuomininkams nustatytus pajamų dydžius, 2018 m. rugsėjo 4 d. būstas išnuomotas rinkos kaina ir sudaryta sudaryta Savivaldybės būsto nuomos sutartis Nr. T4-352. 2018 m. gruodžio 21 d. Nuomininkė Vaida Bondarenko raštu kreipėsi į Molėtų rajono savivaldybės administraciją dėl būsto pirkimo. UAB „STIVVF“ nuomojamą būstą įvertino 29900 Eur. Išlaidas už turto vertinimą (157,32 Eur) nuomininkas sumokėjo. 2019 m. balandžio 17 d. raštu nuomininkės sutuoktinis Sergejus Bondarenko kreipėsi į Savivaldybės administraciją dėl jų investicijų į nuomojamą būstą įvertinimo.

Molėtų rajono savivaldybės administracijos direktoriaus 2019 m. vasario 12 d. įsakymu Nr. B6-134 „Dėl darbo grupės sudarymo“ sudaryta darbo grupė parduodamų savivaldybės būstų nuomininkų investicijoms įvertinti 2019 m. birželio 17 d. apžiūrėjo būstą ir nuomininkų investicijas į būstą įvertino 1990,86 Eur. Įvertinusi nuomininkų investicijas, Savivaldybės administracija siūlė parduoti būstą už 28066,46 Eur, iš jų 157,32 už turto vertinimą ir 2019 m. rugsėjo 26 d. buvo priimtas Molėtų rajono savivaldybės tarybos sprendimas Nr. B1-210 „Dėl būsto, esančio Molėtų r. sav., Molėtų m., P. Cvirkos g. 4-1, pardavimo“. 2019 m. gruodžio 23 d. Vaida Bondarenko Savivaldybės administracijai pateikė prašymą atidėti būsto pirkimą. Ji pateikė šeimos turto ir pajamų deklaraciją ir prašymą nuomoti būstą socialinio būsto sąlygomis, nes turtas ir pajamos neviršija Paramos būstui įsigyti ar išsinuomoti įstatymo 11 straipsnyje nustatytų dydžių socialinio būsto nuomininkams

Parengto sprendimo projekto tikslas – pripažinti netekusiu galios priimto sprendimo parduoti Savivaldybei nuosavybės teise priklausantį būstą, esantį Molėtų m., P. Cvirkos g. 4-1, 1 punktą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis;

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – patikslintas Savivaldybės tarybos priimtas teisės aktas.

**4. Priemonės sprendimui įgyvendinti**

Priimti teigiamą sprendimą

**5. Lėšų poreikis ir jų šaltiniai prireikus skaičiavimai ir išlaidų sąmatos**

Nėra poreikio.

**6.Vykdytojai, įvykdymo terminai**

Molėtų rajono savivaldybės administracija.